
ОТНОСНО: Инвестиционно предложение (ИП) „Изграждане на нови и реконструкция на съществуващи помещения за отглеждане на овце“, ПИ №22407.292.133, гр. Долни Дъбник, общ. Долни Дъбник

УВАЖАЕМИ ГОСПОДИН КРЪСТЕВ,
Във връзка с Ваше уведомление с вх. №АО-857/16.02.2026 г. на РИОСВ – Плевен за ИП „Изграждане на нови и реконструкция на съществуващи помещения за отглеждане на овце“, ПИ №22407.292.133, гр. Долни Дъбник, общ. Долни Дъбник, на основание чл. 6а, т. 2 от Наредба за условията и реда за извършване на оценка за съвместимостта на планове, програми, проекти и инвестиционни предложения с предмета и целите на опазване на защитените зони (Наредбата за ОС, обн., ДВ, бр. 73 от 11.09.2007 г. и вс. изм. и доп.), Ви уведомяваме следното:
ИП попада в обхвата на чл. 2, ал. 2 от Наредбата за ОС.
1. ИП предвижда изграждане на нов овчарник с площ 542 кв. м, реконструкция на 2 бр. съществуващи овчарника с площ 470 кв. м и 536 кв. м, и изграждане на 2 бр. навеси с площ 52 кв. м и 124 кв. м за отглеждане на овце в съществуваща овцеферма, в ПИ №22407.292.133, гр. Долни Дъбник. Целта на ИП е да се осигури на отглежданите животни по-голяма подова площ на закрито през зимните месеци, да им се осигури по-голям комфорт, оптимални условия за живот и въвеждане на нови модерни технологични практики в сектор отглеждане на овце с млечно направление. С реализирането на ИП не се предвижда промяна на капацитета на овцеферма или промяна на технологията на отглеждане на овцете. За съществуващата животновъдна ферма (с капацитет 3536 бр. овце) е предоставено удостоверение за регистрация на животновъден обект №99/23.06.2022 г. от ОДБХ – Плевен. Имотът е водоснабден и електрозахранен. Формираните битово-фекални отпадъчни води се заустват в съществуващата водоплътна изгребна яма в обекта, от която периодично се извозват водите от лицензирана фирма към ПСОВ за пречистване. Не се предвижда изграждане на нова или промяна на съществуваща инфраструктура. При реализация на ИП генерираните строителни отпадъци ще се предават на лица по чл. 35 от Закон за управление на отпадъците. При експлоатация на ИП генерираните битови отпадъци ще се управляват съгласно действащата сметосъбираща система на Община Долни Дъбник. 
За реализация на ИП има издадена Заповед №60/22.03.2022 г. от Община Долни Дъбник за одобряване на изменение на действащ ПУП-ПРЗ в обхвата на ПИ №22407.292.133 (стар идентиф. №22407.292.130 и №22407.292.129), гр. Долни Дъбник и отреждането му за „животновъдство и производствено складови дейности“.
ПИ №22407.292.133, гр. Долни Дъбник, общ. Долни Дъбник, с площ 32080 кв. м, вид територия „урбанизирана“, НТП „за друг вид производствен, складов обект“, съгласно Скица №15-633105-10.06.2022 г. издадена от АГКК.
2. ИП не попада в границите на защитени територии по смисъла на Закона за защитените територии.
3. ИП не попада в границите на защитени зони по смисъла на Закона за биологичното разнообразие. Най-близко разположената защитена зона от мрежата НАТУРА 2000 е:
	- BG0000181 “Река Вит”, за опазване на природни местообитания и на дивата флора и фауна, по чл.6, ал.1, т.1 и 2 от ЗБР, обявена със Заповед №РД-324/31.03.2021 г. на МОСВ (обн. ДВ бр. 52/22.06.2021 г.), изменена и допълнена със Заповед №РД-1055/07.11.2022 г. на МОСВ (обн. ДВ бр. 90/11.11.2022г).
4. Така описаното ИП не може да бъде отнесено към нито една от позициите на Приложение № 1 към чл. 92, т. 1, както и Приложение № 2 към чл. 93, ал. 1 на Закона за опазване на околната среда (ЗООС). Същото не представлява разширение или изменение, което може да доведе до значително отрицателно въздействие върху околната среда по смисъла на чл. 93, ал. 1, т. 2 и т. 3 на закона. Предвид това конкретното ИП не попада в обхвата на Глава шеста от ЗООС и не подлежи на регламентираните в закона процедури по оценка на въздействието върху околната среда (ОВОС).
С оглед гореизложеното, отчитайки местоположението (извън границите на защитени зони от мрежата Натура 2000) и характера на заявеното ИП, при реализацията му няма вероятност от отрицателно въздействие върху защитени зони от мрежата „Натура 2000“, включително и върху най - близко разположената защитена зона BG0000181 “Река Вит”, по отношение на:
•	Пряко или косвено унищожаване, увреждане или фрагментиране на природни местообитания и местообитания на растителни и животински видове, предмет на опазване в защитена зона BG0000181 “Река Вит”;
•	Трансформация на местообитания на видове, безпокойство или прогонване на видове, предмет на опазване;
•	Нарушаване целостта и целите на опазване на защитената зона;
•	Нарушаване кохерентността между съседни защитени зони;
•	Увеличаване на кумулативния ефект, съвместно с други ИП/ППП, вкл. и от същия вид в района, върху природни местообитания и местообитания на растителни и животински видове, предмет на опазване в защитена зона BG0000181 “Река Вит”.
В тази връзка и на основание чл. 2, ал. 2 от Наредбата за ОС Ви уведомявам, че преценката на компетентния орган за така заявеното инвестиционно предложение е, че не е необходимо провеждане на процедура по реда на Глава втора от Наредбата за ОС.
Настоящото писмо се отнася само за заявените параметри на инвестиционното предложение и не отменя необходимостта от получаване на съгласувания или разрешителни, предвидени в други закони и подзаконови нормативни актове.
При всички случаи на промяна в параметрите на ИП, или на някое от обстоятелствата, при които е издадено настоящото писмо, възложителят е длъжен да уведоми незабавно РИОСВ – Плевен за промените.
	

С уважение, 
  
гр. Плевен, ул. “Ал. Стамболийски” 1А, 

)тел/факс: +359 64 806 951 и +359 64 800 711, 
e-mail: office@riew-pleven.eu  интернет сайт http://riew-pleven.eu/

